“อธิบดีกรมอุตุนิยมวิทยา” ยันอาฟเตอร์ช็อกลาว-พม่า ไม่กระทบไทย วอนปปช.อย่าตื่นตระหนก
 “อธิบดีกรมอุตุนิยมวิทยา” ยันอาฟเตอร์ช็อกลาว-พม่า ไม่กระทบไทย วอนปปช.อย่าตื่นตระหนก
“อธิบดีกรมอุตุนิยมวิทยา” ยันอาฟเตอร์ช็อกลาว-พม่า ไม่กระทบไทย วอนปปช.อย่าตื่นตระหนก
27 พ.ย. 2562

 
ผู้สื่อข่าวรายงานว่า วันนี้ (27 พ.ย.62) นาวาอากาศเอกสมศักดิ์ ขาวสุวรรณ์ อธิบดีกรมอุตุนิยมวิทยา กล่าวถึงสถานการณ์แผ่นดินไหวที่ประเทศลาว ซึ่งใกล้กับประเทศไทยอาจจะส่งผลกระทบต่อไทยได้นั้นว่า สิ่งที่เกิดขึ้นเป็นปรากฎการณ์ทางธรรมชาติที่ปกติ หลังจากเกิดแผ่นดินไหวขนาดที่มีความสูงที่ผ่านไปแล้ว ก็จะมีอาฟเตอร์ช็อกตามมา ขอพี่น้องประชาชนอย่าได้ตื่นตระหนกตกใจ ตอนนี้อยู่ในขั้นของการคลายตัวของเปลือกโลกเพื่อให้กลับเข้าสู่สถานการณ์ปกติโดยเร็ว ยืนยันว่าไม่มีผลกระทบกับไทยอย่างแน่นอน
“อยากให้พี่น้องประชาชนคนไทยสบายใจว่าเหตุการณ์ที่เกิดขึ้นเป็นภาวะปกติ ซึ่งผมเคยเรียนแล้วว่าจะเกิดอาฟเตอร์ช็อกตามมาเป็น 100 ครั้ง คงมีต่อเนื่องไปประมาณ 1 -2 เดือน ขึ้นอยู่กับการเกิดของช่วงระยะเวลาที่เกิดช้าหรือเร็ว ขนาดนี้ลดการตรวจความห่างขึ้น เดิมเคยเกิด 1 ชั่วโมง 3 ครั้ง ตอนนี้ลดลงมาเป็น 2 ครั้งต่อชั่วโมง การเกิดบ่อยครั้งเป็นการลดความห่างของการเกิดแผ่นดินไหว” อธิบดีกรมอุตุนิยมวิทยา กล่าว
ขณะที่ มองว่าเหตุการณ์ที่เกิดที่ประเทศเมียนมาเป็นภาวะปกติของการเกิดแผ่นดินไหวทั้งโลก เป็นการขยับตัวทั้งโลก เกิดแผ่นดินไหว เมื่อมีเครื่องตรวจวัดที่ดี มีความเสถียร ก็ทำให้เรารู้การสั่นสะเทือน รู้ว่าพื้นที่ใดมีการสั่นไหวของแผ่นดิน ขอเรียนว่าพี่น้องประชาชนในประเทศไทยไม่ได้รับผลกระทบ ขออย่าได้ตื่นตระหนกต่อการเปิดแผ่นดินไหวในครั้งนี้แต่อย่างใด